b'\n_START_ARTICLE_\nTukums\n_START_PARAGRAPH_\nTukums er en by i distriktet Tukums i vestre Latvia. Den ligger ved elven Stocene, omkring 70 kilometer vest for Riga. Kommunen hadde 30\xc2\xa0614 innbyggere i 2011, mens byen hadde 18\xc2\xa0923 innbyggere i 2016._NEWLINE_Tukums ble grunnlagt p\xc3\xa5 handelsruten mellom Daugavas munning og Preussen. Den tilh\xc3\xb8rte Den tyske orden fra 1253, kom s\xc3\xa5 senere under Kurland og blomstret under Jacob von Kettlers styre. Tukums ble en del av Russland i 1795 og fikk i sammenheng med dette byrettigheter. I 1877 ble byen forbundet med Riga med jernbanen.'